ที่ นร 1013/ว 25                                                         

สํานักงาน ก.พ.

ถนนพิษณุโลก กทม. 10300

2 สิงหาคม 2553

 

เรื่อง     การดําเนินการพัฒนาและการประเมินผลการพัฒนาข้าราชการพลเรือนสามัญที่อยู่ระหว่างทดลองปฏิบัติหน้าที่ราชการ

เรียน    (หัวหน้าส่วนราชการ)

สิ่งที่ส่งมาด้วย    1. แนวทางการดําเนินการพัฒนาข้าราชการพลเรือนสามัญที่อยู่ระหว่างทดลองปฏิบัติหน้าที่ราชการ

2. แนวทางการประเมินผลการพัฒนาข้าราชการพลเรือนสามัญที่อยู่ระหว่างทดลองปฏิบัติหน้าที่ราชการ


อื่นๆ -           โดยที่ กฎ ก.พ. ว่าด้วยการทดลองปฏิบัติหน้าที่ราชการและการพัฒนาข้าราชการที่อยู่ระหว่างทดลองปฏิบัติหน้าที่ราชการ พ.ศ. 2553 ข้อ 8 กําหนดให้มีการพัฒนาข้าราชการพลเรือนสามัญที่อยู่ระหว่างทดลองปฏิบัติหน้าที่ราชการเพื่อให้รู้ระเบียบแบบแผนของทางราชการและเป็นข้าราชการที่ดีด้วยกระบวนการ การปฐมนิเทศ การเรียนรู้ด้วยตนเอง และการอบรมสัมมนาร่วมกัน สําหรับการดําเนินการพัฒนาและการประเมินผลการพัฒนาให้เป็นไปตามที่สํานักงาน ก.พ. กําหนด

          เพื่ออนุวัตให้เป็นไปตามข้อ 8 ของกฎ ก.พ. ข้างต้น สํานักงาน ก.พ. จึงกําหนดการดําเนินการพัฒนาและการประเมินผลการพัฒนาข้าราชการพลเรือนสามัญที่อยู่ระหว่างทดลองปฏิบัติหน้าที่ราชการ ดังต่อไปนี้

          1. การดําเนินการพัฒนาข้าราชการพลเรือนสามัญที่อยู่ระหว่างทดลองปฏิบัติหน้าที่ราชการโดยกระบวนการ การปฐมนิเทศ การเรียนรู้ด้วยตนเอง และการอบรมสัมมนาร่วมกัน

                    1.1 การปฐมนิเทศ และการเรียนรู้ด้วยตนเอง ให้ส่วนราชการต้นสังกัดเป็นผู้ดําเนินการ

                    1.2 การอบรมสัมมนาร่วมกัน ให้กระทรวงเป็นผู้ดําเนินการ ทั้งนี้ กระทรวงอาจมอบหมายกรมใดกรมหนึ่งดําเนินการแทนทั้งกระทรวงก็ได้ โดยส่วนราชการต้นสังกัดเป็นผู้รับผิดชอบค่าใช้จ่ายในการพัฒนาดังกล่าว

                    1.3 สําหรับส่วนราชการที่มีฐานะเป็นกรมที่อยู่ในบังคับบัญชาหรือมีหัวหน้าส่วนราชการรับผิดชอบในการปฏิบัติราชการขึ้นตรงต่อนายกรัฐมนตรีหรือรัฐมนตรี ให้ส่วนราชการดังกล่าวเป็นผู้ดําเนินการทั้งกระบวนการ การปฐมนิเทศ การเรียนรู้ด้วยตนเอง และการอบรมสัมมนาร่วมกัน

                    1.4 กรณีข้าราชการพลเรือนสามัญที่อยู่ระหว่างทดลองปฏิบัติหน้าที่ราชการ ย้าย หรือโอนไปสังกัดส่วนราชการใหม่ และเคยได้รับการพัฒนาครบทุกกระบวนการหรือบางกระบวนการแล้ว ให้ส่วนราชการใหม่ดําเนินการพัฒนาเฉพาะกระบวนการ การปฐมนิเทศและกระบวนการอื่นที่ยังขาดอยู่

          ทั้งนี้ การดําเนินการพัฒนาในแต่ละกระบวนการให้เป็นไปตามแนวทางที่กําหนดในสิ่งที่ส่งมาด้วย 1

          2. ข้าราชการพลเรือนสามัญที่อยู่ระหว่างทดลองปฏิบัติหน้าที่ราชการจะต้องผ่านกระบวนการพัฒนาทั้ง 3 กระบวนการตามที่กําหนดข้างต้นภายในระยะเวลาทดลองปฏิบัติหน้าที่ราชการตามที่ส่วนราชการกําหนด ซึ่งต้องไม่น้อยกว่าหกเดือนแต่ไม่เกินหนึ่งปี

          3. ให้ส่วนราชการต้นสังกัดดําเนินการประเมินผลการพัฒนาทุกกระบวนการตามแนวทางที่กําหนดในสิ่งที่ส่งมาด้วย 2

          4. เพื่อให้การดําเนินการพัฒนาข้าราชการพลเรือนสามัญที่อยู่ระหว่างทดลองปฏิบัติหน้าที่ราชการเป็นไปอย่างมีประสิทธิภาพและคุ้มค่า ให้ส่วนราชการจัดสรรงบประมาณสําหรับการพัฒนาอย่างเพียงพอ

          อนึ่ง แนวทางการดําเนินการพัฒนาข้าราชการที่อยู่ระหว่างทดลองปฏิบัติหน้าที่ราชการและการประเมินผลการพัฒนาข้าราชการดังกล่าวนี้ ให้ใช้สําหรับการดําเนินการพัฒนาข้าราชการพลเรือนสามัญที่บรรจุใหม่ ตั้งแต่วันที่ 2 มิถุนายน 2553 เป็นต้นไป สําหรับการใดที่อยู่ระหว่างการดําเนินการก่อนวันที่หนังสือฉบับนี้ใช้บังคับ ให้ดําเนินการตามหลักเกณฑ์และวิธีการที่ดําเนินการอยู่ต่อไปจนกว่าจะแล้วเสร็จ

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นางเบญจวรรณ สร่างนิทร)

เลขาธิการ ก.พ.


อื่นๆ - สถาบันพัฒนาข้าราชการพลเรือน

โทร. 0 2547 1784, 0 2547 1754

โทรสาร 0 2547 1752, 0 2547 1783